Diari Oficial de la Generalitat Valenciana


Sumari del DOGV 8084, del 14-07-2017 (2017/5625)

Cancel·lació de la programació i resolució de l'adjudicació del Programa d'actuació integrada per al desenvolupament de la unitat d'execució Castellar-Benicasim.
-----------------------------------------------------------------------------------------------------------------------------------------------------------------

### Dades del document

Número de DOGV
:   8084

Data del DOGV
:   14-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5625


Data del document
:   20-06-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Cancel·lació de la programació i resolució de l'adjudicació del Programa d'actuació integrada per al desenvolupament de la unitat d'execució Castellar-Benicasim. [2017/5625]  
El Ple de l'Ajuntament, en sessió celebrada el dia 25 de maig de 2017, va adoptar acord que en la part dispositiva diu el següent:  
  
«Primer. Desestimar les al·legacions formulades per Ecyser Mediterráneo, SLU, en els termes exposats en el fonament jurídic sisé del present acord.  
Segon. Declarar la caducitat i resoldre l'adjudicació del Programa d'actuació integrada per al desenvolupament de la unitat d'execució del pla de reforma interior Castellar-Benicasim, a la mercantil Ecyser Mediterráneo, SLU, agent urbanitzador d'aquest, pels motius exposats en els fonaments jurídics del present acord i, en concret, per l'incompliment greu de les obligacions essencials de l'urbanitzador per no presentar el projecte d'urbanització corregit i adaptat a l'acord plenari d'aprovació del programa ni el projecte de reparcel·lació, la qual cosa ha impedit l'execució de l'obra d'urbanització de l'àmbit i cessió de dotacions a l'Administració, tot això de conformitat amb el que estableix la clàusula setena i desena del conveni urbanístic subscrit entre l'agent urbanitzador i l'Ajuntament de València el 19 de desembre de 2012.  
  
Tercer. Confiscar la garantia definitiva prestada per Ecyser Mediterráneo, SLU, en relació a l'esmentat programa de conformitat amb la clàusula novena del conveni urbanístic de 19 de desembre de 2012, i serà procedent la seua execució en el moment que siga ferm el present acord, per incomplir l'empresa adjudicatària les obligacions essencials.  
L'esmentada garantia s'identifica com a:  
Manament d'ingrés CO.NO.P. - valors E 2008/5306, número d'expedició 383 i assentat en el llibre de caixa del diari d'intervenció amb el número 24 en data 30 de gener de 2008. Concepte: import corresponent a la fiança per a garantir el compliment de les obligacions del programa. Aval número 0030 3066 38 1233173198 de 27.12.2007 de Banesto (actualment Banco Santander) per un import de 138.864,21 euros.  
  
Una vegada siga ferm el present acord i s'haja materialitzat l'ingrés, s'aplicarà a pressupost.  
Quart. Aprovar la liquidació del contracte corresponent al Programa d'actuació integrada per al desenvolupament de la unitat d'execució Castellar-Benicasim adjudicat a la mercantil Ecyser Mediterráneo, SLU, quedant extingit qualsevol dret o obligació que puga derivar-se d'aquest, sense perjudici de les accions que es reserva l'Ajuntament contra l'urbanitzador si finalment s'acredita algun perjudici que implique quantia superior a la de la garantia confiscada.  
Cinqué. Publicar el present acord en el Diari Oficial de la Generalitat Valenciana, prèvia inscripció en el Registre de programes d'actuació.  
  
Sisé. Notificar el present acord a Ecyser Mediterráneo, SLU, a l'entitat avaladora Banesto (actualment Banco Santander), als propietaris afectats, als altres interessats en l'expedient, així com comunicar als serveis municipals de control financer permanent i intervencions delegades, tresoreria, comptabilitat, gestió urbanística, coordinació d'obres en via pública i manteniment d'infraestructures i, altres les competències de les quals puguen resultar afectades».  
Contra l'acte administratiu transcrit, que és definitiu en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, podrà vosté interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'aquesta desestimació presumpta.  
b) Recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercitar qualsevol altre recurs o acció que estime procedent.  
La notificació s'entendrà practicada a tots els efectes legals des de l'endemà de la present publicació.»  
  
Cosa que es publica als efectes oportuns.  
  
València, 20 de juny de 2017.- El secretari d'Àrea I: Manuel Latorre Hernández.